Қайырымдылыққа ақша жинау: Мобильдік аударым 100-ден асып кетсе не болады?
"Қайырымдылыққа ақша жинау: Мобильдік аударым 100-ден асып кетсе не болады?" | "https://abai.kz/post/178978"
TITLE: Қайырымдылыққа ақша жинау: Мобильдік аударым 100-ден асып кетсе не болады?
URL: https://abai.kz/post/178978
META: "Қайырымдылыққа ақша жинау: Мобильдік аударым 100-ден асып кетсе не болады?" | "https://abai.kz/post/178978"
DATE: 23.01.2024
AUTHOR(s): Abai.kz
TOTAL WORDS: 126
TEXT: Бүгін Үкімет отырысынан кейін баспасөз жиынында Қаржы вице-министрі Ержан Біржанов «Қайырымдылыққа ақша жинайтындардың мобильдік аударымы 100-ден асып кетсе, жазалана ма?» деген сұраққа жауап берді, деп хабарлайды Qaz365.kz . «Әлеуметтік желіде аудиториясы  1 немесе 2 миллионнан асатындардың арасында қайырымдылыққа ақша жинайтындары бар. Сол кезде 100 адамнан асып кетеді. Көбісі, жеке кәсіпкер ретінде тіркелмеген. Осы жағдайда не болады? Қалай тексеріп жатсыздар?» – деп сұрады тілшілердің бірі. Вице-министр бұл жағдайдан хабардар екенін айтты. «Міндетті түрде блогер емес, жеке азаматтар да ондай қаражатты жинауы мүмкін. Бұл қаражат  көбіне бір баланың еміне жұмсалады. Ондай сәтте мобильдік аударым 100-ден асады. Сосын бізге хабарлама келеді. Біз оларға хабарласамыз. Қаражат жинаған адам аударымдарды көрсетеді. Кәсіпкерлік емес, қайырымдылық бағыт екенін түсіндіреді. Құжат жүзінде барлығын көрсетсе, ешқандай сұрақ туындамайды», – дейді Ержан Біржанов. Фото: wise.com Abai.kz
